stanford-oval/wikipedia huggingface dataset:
דניאל הרשקוביץ

הרשקוביץ עם חתני פרס נובל הפרופסורים ישראל אומן, אהרן צ'חנובר ועדה יונת
דניאל ושמעונה הרשקוביץ בבית שגריר ארצות הברית בישראל דן שפירו ורעייתו ג'ולי פישר, לרגל חגיגות 4 ביולי 2015
הרב דניאל הרשקוביץ (נולד ב-2 בינואר 1953, ט"ו בטבת ה'תשי"ג) הוא פוליטיקאי ומתמטיקאי ישראלי, מכהן כרב שכונת אחוזה בחיפה. הוא פרופסור אמריטוס למתמטיקה וכיהן כיו"ר המועצה הלאומית למחקר ולפיתוח (המולמו"פ), כנשיא אוניברסיטת בר-אילן, כשר המדע והטכנולוגיה, כיושב ראש מפלגת "הבית היהודי" וחבר הכנסת מטעמה בכנסת ה-18, כדיקן הפקולטה למתמטיקה בטכניון וכנציב שירות המדינה.
ביוגרפיה > פעילותו הפוליטית והציבורית

הרשקוביץ נמנה עם מנסחי אמנת כנרת השואפת ליצור מכנה משותף לזרמים והמחנות השונים ציבור היהודי (ימין-שמאל, דתיים-חילוניים וכו') ואף חתם עליה יחד עם שורה של אנשי ציבור מהימין ומהשמאל.
ב-8 בדצמבר 2008, נבחר ליו"ר מפלגת "הבית היהודי", התארגנות פוליטית חדשה שהורכבה מהמפד"ל, מולדת ותקומה. הבחירה נעשתה על ידי מועצה ציבורית עצמאית, מבין שלושה מועמדים אחרים והוצב בראש הרשימה. זמן קצר לאחר מכן, עוד בטרם הוגשו הרשימות, פרשו מולדת ותקומה מהבית היהודי והתמודדו במסגרת האיחוד הלאומי שהוקם מחדש. הרשקוביץ נבחר לכנסת ה-18 לאחר ש"הבית היהודי" זכו ב-3 מנדטים בכנסת ה-18. עם הצטרפות המפלגה לממשלת ישראל ה-32 הוא מונה לשר המדע והטכנולוגיה, משרד שנולד מפיצול משרד המדע, התרבות והספורט למשרד המדע והטכנולוגיה ומשרד התרבות והספורט.
ב-2009 הביא למינויו של שר-שלום ג'רבי, למנכ"ל משרד המדע והטכנולוגיה. המינוי זכה לתמיכת היועץ המשפטי לממשלה מני מזוז, חרף התנגדותה של ועדת המינויים בראשות נציב שירות המדינה, שקבעה כי הזיקה הפוליטית של ג'רבי חזקה מדי, ואילו כישוריו אינם עונים על דרישות הסף לתפקיד. בעקבות עתירה של התנועה לאיכות השלטון, ביטל בג"ץ את המינוי וקבע כי ההחלטה חורגת ממתחם הסבירות המינהלית וכי ההחלטה "נגועה בחוסר סבירות קיצוני" והממשלה "סטתה מתנאי הסף שהיא עצמה קבעה לתפקיד".
בתפקידו כשר המדע פעל הרשקוביץ ליצירת שילוב בין תורה למדע, ובמסגרת זו הוציא קול קורא לתמיכה ממשלתית ביוזמות מסוג זה.[דרוש מקור] הרשקוביץ עמד בראש ועדת השרים לשיקום מפוני גוש קטיף וצפון השומרון, והיה אחראי על מנהלת השירות הלאומי, שהועברה בהסכם הקואליציוני לאחריות משרד המדע והטכנולוגיה.
באוקטובר 2013, לקראת הבחירות לכנסת ה-19 והפריימריז למפלגת הבית היהודי, הודיע הרשקוביץ על פרישתו מהמירוץ לראשות המפלגה ועל תמיכתו בחה"כ זבולון אורלב. לאחר זכייתו של בנט, פרש הרשקוביץ מהחיים הפוליטיים, ומעט לאחר מכן מונה לנשיא אוניברסיטת בר-אילן.
ביוגרפיה > פעילותו הפוליטית והציבורית > נציב שירות המדינה

ב-12 בספטמבר 2018 אישרה הממשלה את מינויו לנציב שירות המדינה. הוועדה למינויו בראשות השופט חנן אפרתי אישרה את המינוי אך גינתה את ניסיונו בעבר למנות את מזכ"ל הבית היהודי למנכ"ל משרד המדע. כמו כן קבעה הוועדה כי השכלתו של הרשקוביץ אינה רלוונטית לתפקיד.
במסגרת התפקיד ביקש הרשקוביץ להאציל סמכויות ניהול שוטפות בגזרת ההון האנושי למנכ"לים של משרדי הממשלה ויחידות הסמך. לגישתו, הנציבות תתמקד בגיוסים, הכשרות ובניית עתודות ניהוליות. הרשקוביץ גם הרחיב את האפשרות של עובדי מדינה לעבוד מהבית. עם מינויו הצהיר, כי הוא רוצה להפחית את הרגולציה על המינויים, וכי הוא בעד טוהר מידות, "אך נגד טהרנות".
בתקופת כהונתו היה עיכוב ניכר במינוי בכירים, בהם מנכ"לים של משרדי ממשלה, פרקליט המדינה, מפכ"ל המשטרה, נציב בתי הסוהר, החשב הכללי, מנהל אגף התקציבים ומנהלי רשויות ממשלתיות. זאת בעקבות המשבר הפוליטי.
כחלק מהרפורמה שהעבירה הנציבות בהמשך לפיילוט משנת 2017 (לפני תחילת כהונתו של הרשקוביץ), שהעבירה סמכויות קביעת תקנים של כוח אדם בשירות המדינה ממנה לגופים הממשלתיים: משרדי הממשלה, יחידות הסמך ובתי החולים יוכלו לקבוע בעצמם משרות, תקנים, דרגות ומסלולי קידום. אישר הרשקוביץ מינוי של בעלי תפקידים ללא מכרז.
הגופים חולקו ל-3 קבוצות מבחינת העברת הסמכויות: תקינה מלאה (כל הסמכויות עוברות), חלקית (רק חלק מהסמכויות עוברות) וקבוצה שתיוותר מחוץ לאצילת הסמכויות.
בתפקידו כנציב שירות המדינה קבע כי אדם פסול לשרת בתפקיד ציבורי, אפילו אם החוק מתיר לו, במידה והוא כשל מוסרית. הרשקוביץ פסל מינוי של רופא, שזכה במכרז של שירות המדינה, כי בעברו הורשע בפדופיליה. אותו רופא תבע את הנציבות בבית הדין לעבודה - וזכה בתביעה. הרשקוביץ, בשם הנציבות, עתר לבג"ץ, שהפך את פסיקת בית הדין לעבודה והצדיק את העיקרון שקבע הנציב הרשקוביץ.
ב-2023 בעקבות עבודה משותפת של הסתדרות עובדי המדינה עם הממונה על משרדי הממשלה ואגף בכיר גיוס ומכרזים בנציבות שירות המדינה, הכריז על פיילוט לשנתיים לפיו עובדי מדינה ותיקים, ללא השכלה אקדמית, יוכלו להתמודד במכרזי כוח אדם בשירות המדינה, כאשר הם בעלי ניסיון מקצועי רלוונטי, עשיר ומשמעותי.
ב-8 בספטמבר 2024 האריכה ממשלת ישראל את כהונתו כנציב שירות המדינה עד ל-12 בדצמבר.
ביוגרפיה > פעילותו הפוליטית והציבורית > ביקורת על תפקודו כנציב שירות המדינה

ביקורת הופנתה לתפקודו של הרשקוביץ כנציב שירות המדינה, בכלל זה על מינויים לא ראויים, משרות שלא אוישו זמן רב, תלונות לנציבות שנותרו ללא מענה והפרות בכירים שלא טופלו על ידו. אלה כללו בין השאר את מינויו הזמני של צחי ברוורמן לתפקיד מנכ"ל משרד ראש הממשלה, במקביל לתפקידו כמזכיר הממשלה, למרות ניגוד העניינים המוסדי; עבירות משמעת הנוגעות לעיסוק בפוליטיקה שבוצעו על ידי צחי ברוורמן בהיותו מזכיר הממשלה, שלא טופלו כראוי; התנהלותה של דרורית שטיינמץ, מנהלת תחום תקציבים ופרויקטים במשרד ראש הממשלה, שמבקר הפנים של המשרד כתב אודותיה דוח חמור, לרבות חשש לעבירות פליליות. מבקר המדינה מתניהו אנגלמן מתח ביקורת על ריכוז הסמכויות הגדול שבידיה, שהטיפול בה נגרר במשך שנים; מינויו של משה בן זקן, מקורבה של מירי רגב ואיש ליכוד, לתפקיד מנכ"ל משרד התחבורה, חצי שנה לאחר שאותה ועדה בהרכב שונה שללה את המינוי מפאת חוסר ניסיונו הרלוונטי לתפקיד, ומינויה של מירב שטרן, שלא עמדה בתנאי הסף, למנהלת הרשות לקידום מעמד האישה.
הופנתה ביקורת גם לכך שהרשקוביץ וקודמו בתפקיד משה דיין ביצעו רק באופן חלקי רפורמה בכח האדם בנציבות. מבקר המדינה מתניהו אנגלמן הקדיש דוח ביקורת לנושא זה.
בקיץ 2021 הורה הרשקוביץ לשנות מודעה שכללה לשון א-מגדרית עם נקודה, באופן הנוגד את כללי האקדמיה ללשון העברית. ביולי 2023 הורה הרשקוביץ להפסיק לפרסם מכרזים וחוזרים על תפקידים באמצעות לוכסן המאפשר פנייה לשני המינים, ולפרסמם רק בלשון זכר סתמי בהתאם לכללי האקדמיה ללשון העברית. מוסדות אקדמיה, חברות ציבוריות וכן ארגוני נשים תקפו הנחיה זו בטענה לאי שוויון מגדרי והצהירו כי המדיניות שלהם תמשיך לכלול פנייה לשני המינים. בנציבות הציעו שיטות שונות להדגשה של הפנייה השוויונית לנשים ולגברים, התואמות את כללי האקדמיה ללשון העברית ואת חוק שוויון ההזדמנויות בעבודה.
בתקופת כהונתו של הרשקוביץ התקבלו החלטות רבות לפטור ממכרז, הרבה יותר מאשר הנציבים שקדמו לו. כמו כן החליט הרשקוביץ שמשרות חדשות יקבלו פטור ממכרז, לעיתים מבלי לציין מספרים וצרכים, ובמקרים רבים משרה זמנית קיבלה פטור ממכרז ובהמשך הפכה למשרה קבועה.
עמדותיו

בריאיון לערוץ 7 הצהיר הרשקוביץ על מחויבתו לעקרון של "ארץ ישראל לעם ישראל לפי תורת ישראל" ולערכי הציונות הדתית.
על ההתנתקות אמר: "כעיקרון הייתי נגד ההתנתקות, אבל חלק גדול מההתנגדות שלי לא נבע מטעמים הלכתיים. חשבתי שלפינוי יישובים יש היבט ערכי חמור, ושעצם הנסיגה מסוכנת כי היא מעודדת טרור, ושבכל מקרה אסור לוותר באופן חד צדדי על קלפי מיקוח."
ערב פגישת ראש הממשלה בנימין נתניהו עם נשיא ארצות הברית ברק אובמה בחודש מאי 2009, ובעת שגורמי שמאל מחו על פרסומה של תוכנית ממשלה להרחבת יישוב בבקעה, אמר הרשקוביץ: "שוב מסתבר שהבעיה של מדינת ישראל אינה אובמה. מדובר בניסיון ציני של גורמי שמאל לחנוק את ההתיישבות בכל מחיר וליצור תקרית מדינית מדומה, על רקע סיור קבלנים בבקעת הירדן".
את נאומו האחרון בכנסת הקדיש לנושא השוויון בנטל וחובת הגיוס. בנאומו קבע הרשקוביץ, כי "השירות הצבאי אינו 'נטל' – זו זכות". הוא חזר על עמדתו זו גם בראיון ל"מקור ראשון".
חיים אישיים

דניאל הרשקוביץ מתגורר בשכונת אחוזה בחיפה. הוא נשוי לשמעונה, לשעבר מנהלת בית הספר "אבן גבירול" שהוא חטיבת ביניים ותיכון חינוך מיוחד. לזוג שלושה בנים ושתי בנות.
בתו הבכורה היא ד"ר פנינה נויבירט - שופטת בבית המשפט המחוזי בירושלים, שהייתה נשואה לרב רונן נויבירט, ממייסדי ארגון הרבנים "בית הלל". בנו השני הוא הרב ד"ר צחי הרשקוביץ - מרצה בכיר במחלקה לפילוסופיה יהודית באוניברסיטת בר-אילן, ובעבר רב קהילת "נצח שלמה" בפתח תקווה ור"מ בישיבת אורות שאול.
מכתביו ומאמריו התורניים

"סדרי התפילה ומנהגי בתי הכנסת באחוזה רבתי", חיפה, תשע"ה, באתר היברובוקס
סוכת פרגולה ("תחומין" כרך י"ט)
קידוש במקום סעודה ("תחומין" כרך כ"ב)
קריאה לאב בשמו ("דברים שיש להם שיעור", מכון צומת)
שותפות בין לומדי תורה לבין אנשי צבא ("תחומין" כרך כ"ט)
ברכת העולה לגדולה ("תחומין" כרך ל')
תוכנת המחשב "כתוּבּה כהלכתה" להכנת כתוּבּוֹת מדויקות על פי הכללים ההלכתיים השונים.
לקריאה נוספת

הערך "דניאל הרשקוביץ" בלקסיקון החיפאים, אישים ודמויות בחיפה, מאת ד"ר שי חורב, דוכיפת הוצאה לאור, עמ' 143, 2018, חיפה.
מוסך (סרט)

| --- | --- |

 בימוי:  לני אברמסון 
 הופק בידי:  אד גייני 
 שחקנים ראשיים:  אן-מארי דאף בפסקה זו רשומה אחת נוספת שטרם תורגמה 
 מוזיקה:  סטיבן רניקס 
 צילום:  Peter Robertson 
 מדינה:  אירלנד 
 הקרנת בכורה:  12 במרץ 2009 
 משך הקרנה:  85 דק' 
 שפת הסרט:  אנגלית 
 סוגה:  דרמה קומית 
 מקום התרחשות:  אירלנד 
 אתר רשמי
 דף הסרט ב־IMDb
 
מוסך (באנגלית: Garage) הוא סרט דרמה אירי משנת 2007 בבימויו של לני אברמסון, על פי תסריט מאת מארק או'האלורן. הסרט מתמקד בדמותו של ג'וסי, גבר פשוט ותמים העובד במוסך קטן בעיירה כפרית באירלנד. בתפקיד הראשי מככב פט שורט, לצד שחקנים נוספים כמו קונור ריאן ואן מארי דאף. הסרט מציג את חייו הבודדים של ג'וסי ואת ניסיונותיו ליצור קשרים חברתיים, תוך התמודדות עם בדידות וניכור.
מוסך זכה בפרס לאמנות וקולנוע בפסטיבל קאן ובפרס הסרט הטוב ביותר בפסטיבל טורינו ה-25.
עלילה

ג'וסי, גבר תמים ופשוט, עובד כמנהל מוסך בתחנת דלק קטנה בעיירה כפרית באירלנד. הוא חי חיים מונוטוניים ובודדים, אך שומר על אופטימיות וחביבות כלפי הסובבים אותו. כאשר הבעלים של המוסך שוכר נער צעיר בשם דייוויד לעזור בעבודה, נרקמת בין השניים חברות בלתי צפויה. עם זאת, ניסיונותיו של ג'וסי להשתלב בחברה ולהתקרב לאנשים מובילים לאירועים שמערערים את שגרת חייו ומציבים אותו מול אתגרים אישיים וחברתיים.
צוות השחקנים

פט שורט – ג'וסי, מנהל המוסך, איש תמים ובודד.
קונור ריאן – דייוויד, נער צעיר העובד במוסך.
אן מארי דאף – קתרין, אישה מקומית המתקשרת עם ג'וסי.
דונל גליסון – טום, חברו של דייוויד.
ג'ון קינירס – מר רדמונד, בעל המוסך.
ביקורות ופרסים

הסרט מוסך זכה לביקורות חיוביות באופן כללי בעקבות הקרנתו בפסטיבל קאן. עיתון אייריש טיימס  ציין כי "פט שורט הוא תגלית בתפקיד הראשי. הוא מביא עמו פיזיות יוצאת דופן לדמותו של ג'וזי." בנוסף, הסקרין דיילי העניק ביקורת חיובית וציין כי "תזמון הקומי של שני השלישים הראשונים של הסרט, הן מצד השחקן והן מצד הבמאי, הוא ללא רבב." רשת השידור האירית RTÉ שיבחה את הופעתו של שורט וציינה כי "הוא מגלם את הדמות החריגה בעוצמה רגשית ההולכת ומתגברת עם כל סצנה", ואף העניקה לסרט ארבעה כוכבים.
מלבד הזכייה בפרס CICAE Art and Essai Cinema בפסטיבל קאן, מוסך היה חלק מהתכנייה הרשמית של פסטיבלים חשובים נוספים, בהם פסטיבל הסרטים של לונדון, פסטיבל הסרטים הבין-לאומי בטורונטו, פסטיבל הסרטים של סאו פאולו, פסטיבל הסרטים של טורינו ופסטיבל הסרטים של פוסאן. הסרט זכה בארבעה פרסים בטקס פרסי הקולנוע והטלוויזיה האיריים לשנת 2008: פרס הסרט הטוב ביותר, פרס הבמאי הטוב ביותר (לני אברהמסון), פרס התסריט הטוב ביותר (מארק או'הולורן) ופרס השחקן הראשי הטוב ביותר עבור פט שורט.
הערות שוליים

↑  "New Pat Shortt film wins at Cannes". RTÉ News. Raidió Teilifís Éireann. 28 במאי 2007. נבדק ב-24 בספטמבר 2007. {{cite news}}:  (עזרה)
↑  "The best of the rest of the world". The Times. London. 24 במאי 2007. אורכב מ-המקור ב-2008-05-17. נבדק ב-27 בספטמבר 2007. {{cite news}}:  (עזרה)
↑  "Garage Review". Screen Daily. נבדק ב-27 בספטמבר 2007. {{cite web}}:  (עזרה)
↑  Harry Guerin (4 באוקטובר 2007). "Garage Review". Raidió Teilifís Éireann. אורכב מ-המקור ב-11 באוקטובר 2007. {{cite news}}:  (עזרה)
↑  Garage Home Page. "Garage the film home". נבדק ב-25 בספטמבר 2007. {{cite web}}:  (עזרה); |last= has generic name (עזרה)
↑  "IFTA 2008 Winners Official Press Release". נבדק ב-18 בפברואר 2008. {{cite web}}:  (עזרה)
איש הפלדה (סרט, 2013)

| --- | --- |
כרזת הסרט בישראל
כרזת הסרט בישראל
 מבוסס על:  סופרמן (די.סי. קומיקס)
 בימוי:  זאק סניידר 
 הופק בידי:  כריסטופר נולאן אמה תומאס צ'ארלס רובן דברה סניידר
 תסריט:  דייוויד ס. גויר, כריסטופר נולאן 
 עריכה:  דייוויד ברנר
 מוזיקה:  הנס צימר
 צילום:  אמיר מכרי 
 מדינה:  ארצות הברית ארצות הברית   הממלכה המאוחדת הממלכה המאוחדת
 חברת הפקה:  DC קומיקס   Legendary Pictures   האחים וורנר   DC Entertainment   The Stone Quarry   Syncopy Films   Moving Picture Company (M.P.C.)
 חברה מפיצה:  האחים וורנר
 שיטת הפצה:  וידאו על פי דרישה 
 הקרנת בכורה:  ארצות הברית 14 ביוני 2013   ישראל 20 ביוני 2013   הממלכה המאוחדת 14 ביוני 2013
 משך הקרנה:  143 דקות
 שפת הסרט:  אנגלית
 סוגה:  סרט פעולה, סרט מדע בדיוני, סרט מתח, סרט גיבורי-על 
 מקום התרחשות:  קנזס, קריפטון, אלסמיר, מטרופוליס, סמולוויל, האוקיינוס ההודי 
 תקציב:  225 מיליון דולר אמריקאי
 הכנסות:  668 מיליון דולר אמריקאי
 הכנסות באתר מוג'ו:   superman2012
 פרסים:  פרס הקולנוע של MTV לגיבור הטוב ביותר (הנרי קאביל) 
 סרט הבא:  באטמן נגד סופרמן: שחר הצדק
 אתר רשמי
 דף הסרט ב־IMDb
 
איש הפלדה (באנגלית: Man of Steel) הוא סרט גיבורי-על משנת 2013 המבוסס על גיבור-העל סופרמן מבית DC קומיקס. את הסרט ביים זאק סניידר על פי תסריט מאת דייוויד ס. גויר, שפיתח את העלילה יחד עם המפיק כריסטופר נולאן. זהו אתחול לסדרת סרטי סופרמן והסרט הראשון ביקום הקולנועי של DC. בסרט, קלארק קנט (הנרי קאביל) מגלה שהוא למעשה חייזר רב-עוצמה מהכוכב קריפטון, ושעליו להפוך לגיבור-העל סופרמן כדי לעצור את המצביא הקריפטוני הגנרל זוד (מייקל שאנון) מלהשמיד את האנושות.
הפקת הסרט יצאה לדרך בשנת 2008 כשאולפני האחים וורנר החלו לאסוף צוות לאתחול מחודש של סדרת סופרמן. זאק סניידר הצטרף כבמאי באוקטובר 2010 וצילומי הסרט החלו ב-1 באוגוסט 2011, במערב העיר שיקגו. הצילומים בעיר נמשכו בין שלושה לארבעה חודשים, והם התקיימו גם בלופ. צילומים נוספים התקיימו בעיר ונקובר, קולומביה הבריטית, קנדה ובעיירה פלאנו, אילינוי, ארצות הברית.
הקרנת הבכורה של הסרט הייתה ב-14 ביוני 2013, ובישראל ב-20 ביוני 2013. הסרט הכניס 21 מיליון דולר אמריקני ביום שיצא והפך במהרה לשובר קופות. הסרט הכניס 200,325,000 דולר בסוף השבוע הראשון להקרנתו והיה לפתיחה הטובה ביותר לסרט קולנוע בחודש יוני. הסרט הכניס סכום כולל של 668,045,518 מיליון דולר אמריקאי. הסרט קיבל ביקורות מעורבות.
תקציר העלילה

בספינה חוצנית בת אלפי שנים, קלארק קנט (סופרמן) מגלה שהוא קאל אל מהפלנטה קריפטון שנכחדה, ומוצא את העיתונאית לויס ליין שנכנסה אחריו לספינה. צבא תקיפה מאותה פלנטה בהנהגת גנרל זוד מגיע לכדור הארץ, מוצא את קנט ונלחם בו ובחיילי כוחות ארצות הברית.
צוות שחקנים ודמויות

| שחקן/שחקנית | ליהוקים אלטרנטיבים | דמות | תיאור הדמות |
| --- | --- | --- | --- |
| הנרי קאביל |  | קלארק קנט | הפרוטגוניסט חייזר קריפטוני |
| איימי אדמס | השחקניות אוליביה ויילד ומילה קוניס נשקלו לגלם את הדמות לפני שאיימי אדמס לוהקה לתפקיד. | לויס ליין | עיתונאית זוכת פרס פוליצר עובדת בעיתון הדיילי פלאנט |
| מייקל שאנון |  | זוד | האנטגוניסט גנרל קריפטוני |
| אנטייה טראואה | השחקנית גל גדות לוהקה בהתחלה לתפקיד. לאחר שגדות נכנסה להריון התפקיד עבר לאנטייה טראואה. | פאורה | חיילת קריפטונית |
| איילת זורר | השחקנית קוני נילסן קיבלה את התפקיד ראשונה. אחריה קיבלה את התפקיד ג'וליה אורמונד. לאחר תחילת הצילומים התפקיד עבר לאיילת זורר. | לארה לור ואן | אמו הביולוגית של קלארק קנט |
| ראסל קרואו | השחקנים שון פן וקלייב אוון נשקלו לגלם את הדמות לפני שראסל קרואו לוהק לתפקיד. | ג'ור-אל | אביו הביולוגי של קלארק קנט |
| דיאן ליין |  | מרתה קנט | אמו המאמצת של קלארק קנט |
| קווין קוסטנר |  | ג'ונתן קנט | אביו המאמץ של קלארק קנט |
| לורנס פישבורן |  | פרי וייט | עורך עיתון הדיילי פלאנט |
| הארי לניקס |  | קלווין סוונוויק | גנרל בצבא ארצות הברית |
| כריסטופר מלוני |  | הארדי | קולונל בצבא ארצות הברית |
| ריצ'רד שיף |  | אמיל המילטון | מדען |
פיתוח > הפקה

לאחר יציאת הסרט "סופרמן חוזר", הגיעו האחים וורנר להחלטה שיש לאתחל את סרטי סופרמן, בדומה לאתחול שנעשה לסרטי באטמן בבימויו של כריסטופר נולאן בסרט "באטמן מתחיל". ההחלטה הייתה שסרט סופרמן חדש יתעלם מהסרטים הקודמים בסדרה של כריסטופר ריב ו-ברנדון רות כמו שכריסטופר נולאן התעלם מהסרטים הקודמים של טים ברטון ו-ג'ואל שומאכר. האחים וורנר פנו לכריסטופר נולאן בבקשה לקחת חלק בפרויקט האתחול של סרטי סופרמן. בתחילה פורסם כי נולאן יביים את הסרט, אבל נולאן הודיע לבסוף כי הוא לא יביים את הסרט וכי הוא כן ייקח חלק בכתיבה ובהפקה של הסרט. באוקטובר 2010 פורסם שהבמאי זאק סניידר יביים את הסרט.
במהלך כתיבת התסריט של "עלייתו של האביר האפל", הוצע לשכור את שירותיו של התסריטאי דייוויד ס. גויר, שעבד עם נולאן על סרטי באטמן. נולאן עצמו סיפר כי הגרסה של ריצ'רד דונר לסרט "סופרמן 2" היוותה השראה עבורו כשהוא יצר את "באטמן מתחיל". נולאן וגויר כתבו את התסריט בצורה בה הסרט יהיה רציני ומודרני והבטיחו סיפור שירענן את כל מה שידוע על גיבור העל, סיפור אפל ומציאותי יותר, כזה שיתאים את עצמו לזמנים מודרניים.
פיתוח > ליהוקים

השחקן הנרי קאביל נבחר לגלם את דמותו של סופרמן. קאביל הוא שחקן בריטי, מה שהפך אותו לשחקן הלא-אמריקאי הראשון שגילם את הדמות. קאביל היה אחד מהשחקנים שנבחנו לתפקיד סופרמן בסרט סופרמן חוזר לפני שברנדון ראות' קיבל את התפקיד. לורנס פישבורן נבחר לגלם את פרי וייט, עורך עיתון "הדיילי פלאנט" והיה לשחקן האפריקני אמריקני הראשון שגילם את הדמות. ראסל קרואו ואיילת זורר לוהקו לגלם את ג'ור-אל ולארה, הוריו הביולוגיים של קאל-אל. דיאן ליין וקווין קוסטנר לוהקו לגלם את הזוג קנט, הוריו של קלארק. מייקל שאנון נבחר לגלם את הנבל הראשי של הסרט, הגנרל זוד.
פיתוח > צילומים

תקציב הסרט עומד בערך על 255 מיליון דולר, לרבות הוצאות על שיווק. צילומי הסרט החלו ב-1 באוגוסט 2011, בעיר שיקגו, אילינוי, ארצות הברית. הצילומים בעיר נמשכו בין שלושה לארבעה חודשים, והם התקיימו גם בלופ. צילומים נוספים התקיימו בעיר ונקובר, קולומביה הבריטית, קנדה ובעיירה פלאנו, אילינוי, ארצות הברית.
פיתוח > עיצוב התלבושת

בסרטים סופרמן, סופרמן 2, סופרמן 3, סופרמן 4, סופרמן 2 מ-2006 וסופרמן חוזר וכן בכל סדרות הטלוויזיה של סופרמן מהמאה ה-20 (עד לויס וקלארק כולל), סופרמן היה לבוש בתלבושת הנפוצה בחוברות הקומיקס עם הטראנקס (אנ') האדומים מעל הטייטס (צמודונים) הכחולים. בסרט הזה סופרמן לא לובש את הטראנקס מבחוץ, הצבע הכחול נעשה כהה יותר מבכל האדפטציות לקולנוע ולטלוויזיה הישנות.
פיתוח > שיווק

האחים וורנר ו-DC קומיקס רכשו את הזכויות לדומיין manofsteel.com שהפך לאתר הרשמי של הסרט. בדצמבר 2012, יצאה כרזה רשמית ראשונה, תמונה בצבעים כהים של הנרי קאביל בתלבושת סופרמן החדשה כשידיו אזוקות מלווה בשחקנים במדי כוחות ארצות הברית. במאי 2013, פורסמה כרזה ובה סופרמן נראה במעופו ולאחר מכן פורסמה כרזה בה נראים גורדי שחקים מאחורי סופרמן. באפריל 2013, פורסם טריילר באורך שלוש דקות.
מוזיקה

| --- | --- |
עטיפת אלבום הפסקול
עטיפת אלבום הפסקול
 פסקול מאת הנס צימר
 יצא לאור:  19 ביוני 2013, 14 ביוני 2013, 26 ביוני 2013, 14 ביוני 2013, 20 ביוני 2013, 10 ביוני 2013 
 סוגה:  סרט פעולה, סרט מדע בדיוני, סרט מתח, סרט גיבורי-על 
 אורך:  1:11:30 (מהדורה רגילה) 1:11:30 + 57:28 (מהדורת דלוקס)
 חברת תקליטים:  Watertower Music
 הפקה:  הנס צימר, סטיבן ליפסון, פיטר אשר
 
המוזיקה המלווה את הסרט נכתבה על ידי הנס צימר והפסקול הופץ ב-11 ביוני 2013.
באפריל 2013 פורסמה רשימת השירים הרשמית של הפסקול. הפסקול מורכב משני תקליטורים:
מוזיקה > תקליטור 1 - מהדורה רגילה ודלוקס

| Flight> מס' | Flight> שם | Flight> משך | Flight>  | Flight>  | Flight>  | Flight>  | Flight>  | Flight>  | Flight>  |
| --- | --- | --- | --- | --- | --- | --- | --- | --- | --- |
| 1. | Look to the Stars  | 2:58 |  |  |  |  |  |  |  |
| 2. | Oil Rig  | 1:45 |  |  |  |  |  |  |  |
| 3. | Sent here for a Reason  | 3:46 |  |  |  |  |  |  |  |
| 4. | DNA  | 3:34 |  |  |  |  |  |  |  |
| 5. | Goodbye My Son  | 2:01 |  |  |  |  |  |  |  |
| 6. | If You Love These People  | 3:22 |  |  |  |  |  |  |  |
| 7. | Krypton's Last  | 1:58 |  |  |  |  |  |  |  |
| 8. | Terraforming  | 9:49 |  |  |  |  |  |  |  |
| 9. | Tornado  | 2:53 |  |  |  |  |  |  |  |
| 10. | You Die or I Do  | 3:13 |  |  |  |  |  |  |  |
| 11. | Launch  | 3:13 |  |  |  |  |  |  |  |
| 12. | Ignition  | 1:19 |  |  |  |  |  |  |  |
| 13. | I Will Find Him  | 2:57 |  |  |  |  |  |  |  |
| 14. | This is Clark Kent  | 3:47 |  |  |  |  |  |  |  |
| 15. | I Have So Many Questions  | 3:47 |  |  |  |  |  |  |  |
| 16. | Flight  | 4:18 |  |  |  |  |  |  |  |
| 17. | What Are You Going to Do When You Are Not Saving the World?  | 5:27 |  |  |  |  |  |  |  |
| משך כולל: | משך כולל: | 1:11:30 |  |  |  |  |  |  |  |
מוזיקה > תקליטור 2 - במהדורת הדלוקס

| Experiments from the Fortress of Solitude> מס' | Experiments from the Fortress of Solitude> שם | Experiments from the Fortress of Solitude> משך | Experiments from the Fortress of Solitude>  | Experiments from the Fortress of Solitude>  | Experiments from the Fortress of Solitude>  | Experiments from the Fortress of Solitude>  | Experiments from the Fortress of Solitude>  | Experiments from the Fortress of Solitude>  | Experiments from the Fortress of Solitude>  |
| --- | --- | --- | --- | --- | --- | --- | --- | --- | --- |
| 1. | Man of Steel (Hans' Original Sketchbook)  | 28:16 |  |  |  |  |  |  |  |
| 2. | Are You Listening, Clark?  | 2:48 |  |  |  |  |  |  |  |
| 3. | General Zod  | 7:21 |  |  |  |  |  |  |  |
| 4. | You Led Us Here  | 2:59 |  |  |  |  |  |  |  |
| 5. | This Is Madness!  | 3:48 |  |  |  |  |  |  |  |
| 6. | Earth  | 6:11 |  |  |  |  |  |  |  |
| 7. | Arcade  | 7:25 |  |  |  |  |  |  |  |
| משך כולל: | משך כולל: | 57:28 |  |  |  |  |  |  |  |
ביקורות

למרות ההצלחה הרבה של הסרט בקופות, הביקורות לסרט היו מעורבות. הביקורת השליליות התלוננו שהסרט מלא בפרסומות סמויות ('תוכן שיווקי') של בתי עסק אמריקניים ושל מותגים אמריקניים ובינלאומיים כמו: sears, נוקיה, ניקון, gillette, וולמרט, הרשיז, ועוד. טענו שעלילת הסרט לא מקורית, שהטון אפל מדי ורציני מדי וכבד מדי, שהאנטגוניסט (גנרל זוד) קלישאתי, שהסרט ארוך מדי (שעתיים ו-23 דקות, כולל קרדיטים שאורכם פחות מ-10 דקות ובלי סצנה שאחרי הכתוביות). הביקורות החיוביות שיבחו את סצנות הדרמה ואת האנושיות של הגיבור.
הכנסות

סרט זה הכניס 21 מיליון דולר אמריקאי ביום חמישי הראשון להקרנות המיסחריות, וניצב בטבלת שוברי הקופות של האחים וורנר במקום השלישי מתחת ל"הארי פוטר ואוצרות המוות - חלק 2" ו"עלייתו של האביר האפל" בהכנסות מהיום הראשון להקרנה. הסרט הכניס 44,050,000 דולר אמריקאי ביום השני להקרנה ו-65,050,000 דולר אמריקאי ביומיים הראשונים להקרנה.
מחוץ לארצות הברית גרף הסרט ביום הראשון 1,624,265 דולר אמריקאי והפך לסרט המכניס ביותר ביום הראשון להקרנה אי פעם בפיליפינים. בטאיוואן, הסרט גרף מעל 794,742 דולר שהיה ליום הראשון להקרנה הגדול ביותר של האחים וורנר אי פעם. בבריטניה הכניס הסרט 5.6 מיליון דולר אמריקאי ביום שישי, הפתיחה הגדולה ביותר לשנת 2013, עם 88% יותר מאשר "ספיידרמן המופלא", 11% יותר מאשר "איירון מן 3" ו-17% יותר מ"האביר האפל". בקוריאה הדרומית, הסרט גרף 2.8 מיליון דולר אמריקאי ביומיים הראשונים שלו וגם גרף 626,000 דולר אמריקאי באיחוד האמירויות הערביות, הפתיחה הגדולה ביותר לאולפני האחים וורנר.
בסך הכול הכניס הסרט 200,325,000 דולר אמריקאי בסוף השבוע הראשון להקרנתו והתייצב בראש טבלת שוברי הקופות, וכיסה את תקציבו כבר בתוך שבוע, משהגיעו סך הכנסותיו ל-240,000,000 דולר אמריקאי בנוסף ל-160,000,000 דולר אמריקאי שהכניס עוד לפני צאתו לאקרנים.
הסרט המשיך להכניס כסף ממכירות DVD/Blu ray וגם בהן הגיע לראש טבלאות המכירות.
ריבוט

האחים וורנר תכננו ריבוט עם שחקן חדש אפרו-אמריקני. לבסוף הוחלט להוציא ריבוט אחר עם השחקן דייוויד קורנסווט.